  Виталий Пронин Фото:espanarusa.comТа программа мытэмын вал Удмуртиез азинттонъя корпорация кичӧлтэмъя кылем арын, ужбергатӥсьёслы ужзэс азинтон понна 2 процентъем  кредит басьтыны луонлыкъёс кылдытэмын вал. Банклэсь пунэмаськыны яраз ужасьёслы уждун тырон, долгез ворсан понна. Программа ужбергатӥсьёслы пӧртэм капчиятонъёс сётӥз. Кылсярысь, кивалтӥсь ужасьёсызлэсь лыдзэс 2021-тӥ арын 1-тӥ апрельлы 90 процентлы утиз ке, пунэмъёссэ, пичиятэм кредит  басьтыса, быдэсак ворсаны быгатэ. 80 процентлы ке, ӝыны долгзэ гинэ  ворсаны быгатэ. Кинлы таӵе луонлыкъёс сётӥськозы на, банк решенизэ вералоз 31-тӥ мартэ 2021-тӥ арын. Пунэмъёсты ворсаны луонлыкъёс таӵе учыръёсы луоно: - Заёмщик банкротэн ялэмын ӧвӧл; - ИП ужзэ азинтэ; - 2020-тӥ арын 1-тӥ июньлы пусъем ужасьёслэн лыдзы 2020-тӥ арын декабрьлы, 2021-тӥ арын январь-февральлы 80 процентлэсь ичи медаз луэ; Та программа интые 9-тӥ мартысен ФОТ 3.0 выль программа ужаны кутскиз. Соя ужбергатӥсьёслы 3 процентъем пичиятэм кредит сётӥське. Сергей Захаров  